title: Sklep Sveta (EU) 2019/105 z dne 20. decembra 2018 o stališču, ki se v imenu Evropske unije zavzame v pridružitvenem svetu, ustanovljenem z Evro-mediteranskim sporazumom o pridružitvi med Evropskimi skupnostmi in njihovimi državami članicami na eni strani in Državo Izrael na drugi strani, o podaljšanju akcijskega načrta EU-Izrael

text:
                  24.1.2019

                  SL

                  Uradni list Evropske unije

                  L 21/64

         SKLEP SVETA (EU) 2019/105
         z dne 20. decembra 2018
         o stališču, ki se v imenu Evropske unije zavzame v pridružitvenem svetu, ustanovljenem z Evro-mediteranskim sporazumom o pridružitvi med Evropskimi skupnostmi in njihovimi državami članicami na eni strani in Državo Izrael na drugi strani, o podaljšanju akcijskega načrta EU-Izrael
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 217 v povezavi s členom 218(9) Pogodbe,
         ob upoštevanju predloga Evropske komisije in visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Evro-mediteranski sporazum o pridružitvi med Evropskimi skupnostmi in njihovimi državami članicami na eni strani in Državo Izrael na drugi strani (1) je začel veljati 1. junija 2000.

                     (2)

                     V skladu s členom 69 Sporazuma lahko pridružitveni svet sprejema sklepe in daje ustrezna priporočila.

                     (3)

                     Pridružitveni svet sprejme priporočilo o podaljšanju akcijskega načrta EU-Izrael s pisnim postopkom.

                     (4)

                     Primerno je, da se določi stališče, ki se v imenu Unije zavzame v pridružitvenem svetu, saj bo priporočilo imelo pravne učinke.

                     (5)

                     Podaljšanje akcijskega načrta EU-Izrael za tri leta bo pogodbenicam omogočilo, da nadaljujejo sodelovanje v prihodnjih letih, vključno z možnim pogajanjem glede prednostnih nalog partnerstva –

               SPREJEL NASLEDNJI SKLEP:

            Člen 1
            Stališče, ki se v imenu Evropske unije zavzame v pridružitvenem svetu, ustanovljenem z Evro-mediteranskim sporazumom o pridružitvi med Evropskimi skupnostmi in njihovimi državami članicami na eni strani in Državo Izrael na drugi strani, temelji na osnutku priporočila pridružitvenega sveta, priloženem temu sklepu.

            Člen 2
            Ta sklep začne veljati na dan sprejetja.

            V Bruslju, 20. decembra 2018

                  Za Svet

                  Predsednica

               E. KÖSTINGER

            (1)  UL L 147, 21.6.2000, str. 3.

            OSNUTEK
            PRIPOROČILO št. 1/2018 PRIDRUŽITVENEGA SVETA EU-IZRAEL
            z dne …
            o odobritvi podaljšanja akcijskega načrta EU-Izrael
            PRIDRUŽITVENI SVET EU-IZRAEL JE –
            ob upoštevanju Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani in Državo Izrael na drugi strani (1),
            ob upoštevanju naslednjega:

                        (1)

                        Evro-mediteranski sporazum o pridružitvi med Evropskimi skupnostmi in njihovimi državami članicami na eni strani in Državo Izrael na drugi strani (v nadaljnjem besedilu: Evro-mediteranski sporazum) je bil podpisan 20. novembra 1995 v Bruslju in je začel veljati 1. junija 2000.

                        (2)

                        Člen 69 Evro-mediteranskega sporazuma pooblašča pridružitveni svet, da sprejema sklepe in daje ustrezna priporočila.

                        (3)

                        Člen 10 poslovnika pridružitvenega sveta določa možnost sprejemanja odločitev ali priporočil s pisnim postopkom med sejami, če se pogodbenice s tem strinjajo.

                        (4)

                        Podaljšanje akcijskega načrta EU-Izrael za tri leta a bo pogodbenicam omogočilo, da nadaljujejo sodelovanje v prihodnjihletih, vključno z možnim pogajanjem glede prednostnih nalog partnerstva –

                  SPREJEL NASLEDNJE PRIPOROČILO

               Člen 1
               Pridružitveni svet po pisnem postopku priporoča podaljšanje akcijskega načrta EU-Izrael za tri leta od dneva sprejetja podaljšanja.

               Člen 2
               To priporočilo začne učinkovati na dan sprejetja.

               V …, […]

                     Za pridružitveni svet EU-Izrael

                     Predsednik

               (1)  UL L 147, 21.6.2000, str. 3.